CELEX: 32007R0858
Language: mt
Date: 2007-07-20 00:00:00
Title: Regolament tal-Kummissjoni (KE) Nru 858/2007 ta’ l- 20 ta’ Lulju 2007 dwar il-ħruġ ta' liċenzji għall-importazzjoni ta' tewm fis-subperjodu ta’ l- 1 ta' Settembru sat- 30 ta' Novembru 2007

21.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 190/5
            
         REGOLAMENT TAL-KUMMISSJONI (KE) Nru 858/2007
   ta’ l-20 ta’ Lulju 2007
   dwar il-ħruġ ta' liċenzji għall-importazzjoni ta' tewm fis-subperjodu ta’ l-1 ta' Settembru sat-30 ta' Novembru 2007
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2200/96 tat-28 ta' Ottubru 1996 dwar l-organizzazzjoni komuni tas-suq fil-frott u l-ħxejjex (1),
   Wara li kkunsidrat ir-Regolament tal-Kummissjoni (KE) Nru 1301/2006 tal-31 ta' Awwissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli rregolati minn sistema ta' liċenzji għall-importazzjoni (2), u b'mod partikolari l-Artikolu 7(2) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 341/2007 (3) jiftaħ u jipprevedi l-amministrazzjoni ta' kwoti tariffarji u jintroduċi sistema ta' liċenzji għall-importazzjoni u ċertifikati ta' oriġini għat-tewm u għal ċerti prodotti agrikoli oħra importati minn pajjiżi terzi.
            
         
               (2)
            
            
               Il-kwantitajiet li għalihom tressqu l-applikazzjonijiet għal-liċenzji “A” minn importaturi tradizzjonali u minn importaturi ġodda matul l-ewwel ħamest ijiem ta' Lulju 2007, skond l-Artikolu 10(1) tar-Regolament (KE) Nru 341/2007 jaqbżu l-kwantitajiet disponibbli għall-prodotti li joriġinaw miċ-Ċina u mill-pajjiżi terzi kollha għajr għaċ-Ċina u l-Arġentina.
            
         
               (3)
            
            
               Għaldaqstant, skond l-Artikolu 7(2) tar-Regolament (KE) Nru 1301/2006, jeħtieġ issa li jiġi stabbilit sa liema punt l-applikazzjonijiet għal-liċenzji “A” mibgħuta lill-Kummissjoni sal-15 ta' Lulju 2007, skond l-Artikolu 12 tar-Regolament (KE) Nru 341/2007 imsemmi, jistgħu jkunu sodisfatti,
            
         ADOTTAT DAN IR-REGOLAMENT:
   Artikolu 1
   L-applikazzjonijiet għal-liċenzji ta' l-importazzjoni “A” mressqa skond l-Artikolu 10(1) tar-Regolament (KE) Nru 341/2007 matul l-ewwel ħamest ijiem ta' xogħol ta’ Lulju 2007 u mibgħuta lill-Kummissjoni sal-15 ta' Lulju 2007, għandhom ikunu sodisfatti b'rata perċentwali tal-kwantità li għaliha tkun saret l-applikazzjoni, kif jidher fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 20 ta’ Lulju 2007.
      
         
            Għall-Kummissjoni
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 297, 21.11.1996, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 47/2003 (ĠU L 7, 11.1.2003, p. 64).
   
      (2)  ĠU L 238, 1.9.2006, p. 13. Ir-Regolament kif emendat bir-Regolament (KE) Nru 289/2007 (ĠU L 78, 17.3.2007, p. 17).
   
      (3)  ĠU L 90, 30.3.2007, p. 12.
   
      ANNESS
      
                  Oriġini
               
               
                  Numru ta' l-ordni
               
               
                  Koeffiċjent ta' allokazzjoni
               
            
                  L-Arġentina
               
            
                  
                              —
                           
                           
                              Importaturi tradizzjonali
                           
                        
               
                  09.4104
               
               
                  X
               
            
                  
                              —
                           
                           
                              Importaturi ġodda
                           
                        
               
                  09.4099
               
               
                  X
               
            
                  Iċ-Ċina
               
            
                  
                              —
                           
                           
                              Importaturi tradizzjonali
                           
                        
               
                  09.4105
               
               
                  25,646149  %
               
            
                  
                              —
                           
                           
                              Importaturi ġodda
                           
                        
               
                  09.4100
               
               
                  0,575177  %
               
            
                  Pajjiżi terzi oħra
               
            
                  
                              —
                           
                           
                              Importaturi tradizzjonali
                           
                        
               
                  09.4106
               
               
                  100  %
               
            
                  
                              —
                           
                           
                              Importaturi ġodda
                           
                        
               
                  09.4102
               
               
                  62,084331  %
               
            
                  
                              “X”
                           
                           
                              :
                           
                           
                              Mingħajr koeffiċjent ta' allokazzjoni għal dan is-subperjodu għal dan il-pajjiż.